કોરોના વાઇરસના કેસની સંખ્યા વધતાં સિઝન રદ થવાનો ડર હતો પરંતુ બીસીસીઆઈએ સિઝનને યુનાઇટેડ આરબ અમિરાતમાં યોજવાનું નક્કી કર્યું.

સિઝનની શરૂઆત 19 સપ્ટેમ્બરથી થશે અને ફાઇનલ મૅચ 10મી નવેમ્બરે યોજાશે.

ખેલાડીઓ, સ્પૉર્ટ સ્ટાફ, મૅચના અધિકારીઓ અને બ્રૉડકાસ્ટિંગ ટીમે પ્રોટોકોલ ફૉલો કરવા પડશે. 

ત્યાં બાયોસિક્યૉરિટી બબલ રાખવામાં આવશે. IPL મૅચની સિઝન આ પ્રકારે પહેલી વાર યોજાશે. પ્રેક્ષકોને કોરોના વાઇરસના કારણે મૅચ જોવા માટે પ્રેક્ષકોને મંજૂરી અપાઈ નથી. 

આ પહેલાં 2009માં સામાન્ય ચૂંટણીઓના કારણે અડધી સિઝન દક્ષિણ આફ્રિકામાં યોજાઈ હતી.

2014માં આ જ કારણે ટુર્નામેન્ટની અડધી સિઝન યુનાઇટેડ આરબ અમિરાતમાં યોજાઈ હતી.

આઠ ટીમ એકબીજા સામે બે વખત રમશે. મૅચ શારજહાં, અબુ ધાબી અને દુબઈમાં યોજાશે. આ વર્ષે ઑક્શન પછી ટીમમાં કેટલાક ફેરફાર થયા છે, જે નીચે મુજબ છે.

ચેન્નાઈ સુપરકિંગ્સ (2010,2011,2018)

આ મહેન્દ્રસિંહ ધોનીની ટીમ છે. ધોનીએ સ્વતંત્રતાદિવસે ક્રિકેટમાંથી નિવૃત્તિ જાહેર કરી અને આખા દેશે દુખની લાગણી અનુભવી. 

તેઓ એ જ ખેલાડી છે, જેમણે ટેસ્ટ ક્રિકેટમાં ભારતને પ્રથમ ક્રમની ટીમ બનાવી હતી.

ધોની ચેન્નાઈ સુપરકિંગ્સના મુખ્ય લીડર છે અને ટીમે જે ત્રણ ટાઇટલ જીત્યા, તેમાં તેઓ કૅપ્ટન હતા. 

સુરેશ રૈના, જે પણ ધોની સાથે નિવૃત્ત થયા છે, તેમનો રેકર્ડ પણ જોરદાર છે. તેઓ આ સિઝનમાં જોવાલાયક ખેલાડી હશે.

સીએસકેની ટીમ ડૅડી આર્મી તરીકે ઓળખાય છે, તેમની ટીમની ઍવરેજ ઉંમર 32 વર્ષની છે.

ડ્વેયન બ્રાવો, શૅન વૉટસન, ઇમરાન તાહિર અને ડુ પ્લેસિસ જેવા અનુભવી ખેલાડીઓ ચેન્નાઈ સુપરકિંગ્સના વૉરિયર્સ છે. 

ચેન્નાઈ સુપરકિંગ્સે ઑલરાઉન્ડર સૅમ કરન, ઝડપી બૉલર જૉશ હૅઝલવુડ અને સ્પિનર પીયૂષ ચાવલામાં રોકાણ કર્યું છે.

ધીમી પીચ પર ચેન્નાઈની ટીમનો લાંબો સ્પિન ઍટેક નિર્ણાયક સાબિત થાય છે.

રૉયલ ચેલેન્જર્સ બેંગ્લુરુ

અંડર-19 ક્રિકેટરથી દુનિયાના ટોચના બૅટ્સમૅન બનેલા વિરાટ કોહલી સતત 12 સિઝન સુધી આરસીબી માટે રમ્યા છે, પરંતુ તેઓ આઈપીએલના ટાઇટલની રાહ જોઈ રહ્યા છે.

વિરાટ કોહલી અને એબી ડીવિલયર્સ ટીમના બે પાયા છે. બન્ને ખૂબ આક્રમક છે. તેમની ટીમમાં એરોન ફિન્ચ અને બૉલર કેન રિચર્ડ્સનો સમાવેશ થયો છે. 

સાઉથ આફ્રિકન ક્રિસ મૉરિસ ટીમ માટે ફાયદાકારક સાબિત થઈ શકે છે. તો ઉમેશ યાદવ, મોહમ્મદ સિરાજ અને નવદીપ સૈની સારી ત્રિપુટી બની શકે છે. 

યુઝવેન્દ્ર ચહલ, વૉશિંગટન સુંદર અને પવન નેગી પણ પીચ પર મહત્ત્વની... \n\nમને ઉપરના લેખ માટે સારું શીર્ષક આપો.
IPL 2020 : આરબ દેશમાં રમાનારી આઈપીએલમાં પહેલી વખત જોવા મળશે આવા ફેરફારો